Dornachas

Dornachas (, tarmiškai Dornech, Dornecht) – miestelis ir savivaldybė Šveicarijoje, Zoloturno kantone, Dorneko rajone.

Istorija 

Pirmą kartą Dornachas paminėtas 1223 metais kaip Tornach. 1307 m. minimas kaip Dornach.

Šioje vietoje 1499 m. įvyko lemiamas Dornacho mūšis, kuriuo užbaigtas Švabijos karas, Senoji Šveicarijos konfederacija įgijo nepriklausomybę nuo Šventosios Romos imperijos. Mūšis įamžintas 1949 m. reljefu sienoje.

Šiandien Dornachas garsėja Gėteanumu, kuriame yra Rudolfo Šteinerio įkurto antroposofinio judėjimo tarptautinė būstinė.

Geografija 
Savivaldybė yra Dorneko rajone. Jį sudaro Dornacho gyvenvietė, sudaryta iš Dornachdorfo ir Dornachbrugo. Iki XIX amžiaus pab. šie kaimai buvo visiškai atskiri.

Demografija 

Dornache gyvena 6849 žmonės (2019 m. gruodžio duom.).

Dauguma gyventojų (2000 m. duom.) kalba vokiškai (5 212 arba 88,5 %), antroji pagal dažnumą italų kalba (137 arba 2,3 %), trečia – prancūzų (91 arba 1,5 %). Retoromanų kalbą moka šeši žmonės.

Istorinė populiacija pateikiama šioje diagramoje:

Valstybinės reikšmės paveldo objektai 
Gėteanumas bei aplinkiniai pastatai, De Jagerio namas, Duldeko namas ir Dorneko pilies griuvėsiai yra laikomi valstybinės reikšmės Šveicarijos paveldo objektais.

Religija 

2000 m. surašymo metu 2039 žmonės arba 34,6% buvo Romos katalikai, 1319 arba 22,4% priklausė Šveicarijos reformatų bažnyčiai. Taip pat užregistruoti 53 stačiatikių bažnyčios nariai (arba apie 0,90% gyventojų), ir buvo 375 asmenų (arba apie 6,37% gyventojų), priklausiusių kitai krikščionių bažnyčiai. Islamo išpažinėjų buvo 160 asmenų (arba apie 2,72% gyventojų). Iš viso 1 551 (arba apie 26,35% gyventojų) nepriklausė jokiai bažnyčiai (t. y. agnostikai ar ateistai), o 313 asmenys (arba apie 5,32% gyventojų) neatsakė į klausimą.

Sportas 
Veikia futbolo klubas „FK Dornach“.

Šaltiniai 

Šveicarijos miestai